Anne Irene Myhr

Anne Irene Myhr (født 24. april 1963 på Sparbu i Nord-Trøndelag) er en norsk offentlig tjenestekvinne og politiker i Senterpartiet.

 Politisk virke 
Myhr var medlem av Steinkjer kommunestyre 1988–1999 og 2003–2007, og satt som Steinkjers varaordfører 2003–2005. Hun var medlem av Nord-Trøndelag fylkesting 2003–2010, leder i Senterpartiets fylkestingsgruppe 2005–2006 og 2007 og Nord-Trøndelags fylkesråd for utdannelse, kultur og helse 2006–2007. Hun var styreleder i Nord-Trøndelag Idrettskrets 2008–2014. Hun har vært tillitsvalgt i 4H, Norges Bygdeungdomslag og Norges Bondelag. Fra 2024 er hun leder i Norges Bygdekvinnelag. 

 Utdannelse og yrkesliv 
Myhr er utdannet agronom fra Mære landbruksskole og landbruksøkonom fra Nord-Trøndelag distriktshøgskole, i tillegg til kurs i pedagogikk og ledelse. Myhr har vært rådgiver ved landbruksavdelingen ved Nord-Trøndelag fylkesmannsembede. Hun er ansatt som seniorrådgiver ved Distriktssenteret i Steinkjer.

 Familie 
Anne Irene Myhr er gift med Einar Sandlund. Deres sønn er politiker Lars Myhr Sandlund (Sp).«Sp fylkets største parti på ny måling», Trønder-Avisa 4. august 2007. («Helt til venstre sitter Anne Irene Myhrs sønn, Lars Myhr Sandlund (8).»)

 Referanser 

Kategori:Sp-politikere i Nord-Trøndelag
Kategori:Fylkesråder i Nord-Trøndelag
Kategori:Lokalpolitikere i Steinkjer
Kategori:Norske embets- og tjenestemenn
Kategori:Personer fra Steinkjer kommune
Kategori:Fødsler i 1963